આ બાબતે નાગલપર ગામના અને આ ગૌશાળા ટ્રસ્ટી શામજીભાઇ હીરાણીએ વિગતો આપી હતી કે, નાની અને મોટી નાગલપર ગામ ખાતે નદીની કાંઠે માધવ ગૌ સેવા ચેરિટેબલ ટ્રસ્ટ સંચાલિત ગૌશાળા બનાવી આ ગૌ શાળામાં રખડતા ઢોરોનેઆ ગૌ શાળામાં રાખી તેનો નિભાવ ગામલોકો દ્વારા જ કરાય છે અને આ ગૌશાળામાં 300 ગાયો અને ગૌવશંને આશરો આપવામાં આવ્યો છે જેમાં આજે બપોરે 2.30 વાગ્યાના આરસામાં આ ગૌશાળામાં ગાયોને ચરો નખાયો હતો અને ત્યાર બાદ એકાદ કલાક બાદ ખ્યાલ આવ્યો હતો કે ગાયો બેભાન થઇ રહી છે, આ જાણ થતાં જ તાત્કાલિક ગ્રામજનો ડોક્ટર સાથે ગૌશાળા ધસી ગયા હતા અને રેસ્ક્યુ કામગીરી આરંભાઇ હતી પરંતુ સારવાર કારગત નિવડે તે પહેલાં 30 જેટલી ગાયોના મોત નિપજ્યા હતા તો 10 થી વધુ ગાયોની સારવાર ચાલુ હોવાનું જાણવા મળ્યું હતું.